CELEX: C2004/118/36
Language: da
Date: 2004-04-30 00:00:00
Title: Domstolens dom (Femte Afdeling) af 29. april 2004 i sag C-152/02, Terra Baubedarf-Handel GmbH mod Finanzamt Osterholz-Scharmbeck (anmodning om præjudiciel afgørelse fra Bundesfinanzhof) (Sjette momsdirektiv — artikel 17, stk. 1, og artikel 18, stk. 1 og 2 — ret til fradrag for indgående moms — betingelser for udøvelse af fradragsretten)

30.4.2004   
            
            
               DA
            
            
               Den Europæiske Unions Tidende
            
            
               C 118/21
            
         
      DOMSTOLENS DOM
   
   (Femte Afdeling)
   af 29. april 2004
   i sag C-152/02, Terra Baubedarf-Handel GmbH mod Finanzamt Osterholz-Scharmbeck (anmodning om præjudiciel afgørelse fra Bundesfinanzhof) (1)
   
   (Sjette momsdirektiv - artikel 17, stk. 1, og artikel 18, stk. 1 og 2 - ret til fradrag for indgående moms - betingelser for udøvelse af fradragsretten)
   (2004/C 118/36)
   Processprog: tysk
   I sag C-152/02, Terra Baubedarf-Handel GmbH, angående en anmodning, som Bundesfinanzhof (Tyskland) i medfør af artikel 234 EF har indgivet til Domstolen for i den for nævnte ret verserende sag, Terra Baubedarf-Handel GmbH mod Finanzamt Osterholz-Scharmbeck, at opnå en præjudiciel afgørelse om fortolkningen af artikel 17 og 18 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1), har Domstolen (Femte Afdeling), sammensat af dommerne P. Jann, som fungerende formand for Femte Afdeling, C.W.A. Timmermans, A. Rosas, A. La Pergola og S. von Bahr (refererende dommer); generaladvokat: C. Stix-Hackl; justitssekretær: ekspeditionssekretær M. Múgica Arzamendi, den 29. april 2004 afsagt dom, hvis konklusion lyder således:
   Med henblik på det fradrag, som er omhandlet i artikel 17, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag, skal samme direktivs artikel 18, stk. 2, første afsnit, fortolkes således, at fradragsretten skal udøves for den afgiftsperiode, hvori de to betingelser, der er fastsat i bestemmelsen, er opfyldt, dvs. at der er sket levering af goder eller tjenesteydelser, og at den afgiftspligtige er i besiddelse af en faktura eller et dokument, der ifølge kriterier fastsat af den pågældende medlemsstat kan anses for et tilsvarende dokument.
   
      (1)  EFT C 156 af 29.6.2002.